Ssaabasajja Kabaka wa Buganda Ronald Muwenda Mutebi II asiimye n’aggulawo Omwaka gw’Olukiiko lw’Obwakabaka bwa Buganda olw’amakumi 26th mu mbuga ya Buganda e Mengo n’akubiriza Obuganda okukuuma Buganda byefunye mu myaka amakumi 25th gyeyaakamala ku Namulondo,okulwanyisa embeera ebaggya ku mulamwa n’ebyalibaddenga bibatemaatema, Empologoma ya Buganda Mutaddibwamu Ssaabasajja Kabaka tweyanzeege.
Mu maaso g’Empologoma ya Buganda abakungu ba Buganda mu Masaza g’Obwakabaka ag’Ebunaayira abawerako beeyanzizza obwami ku mukolo makuge ogubuzeeko akatono okubaako n’Entanda y’ekibya.Abamu ku beeyanzizza obwami kubaddeko;Oweekitiibwa Easther Nassuuna Kiraga ow’ettundutundu lya Rocky Mountains mu Bugwanjuba bwa America,Omumyuka w’Ow’ekitiibwa owa Manchester mu Bungereza Enock Kiyaga Mayanja era Ssaabawandiisi w’ekibiina ekitaba Abaganda mu Manchester,Rebecca Lubega Bukulu omumyuka w’omukungu atwala ettwale lya Buganda e Scotland,Omumyuka w’atwala ettwale ly’Obuvanjuba bw’ekibuga London Racheal Nabudde n’Owe Kkooki Oweekitiibwa Getrude Nakalanzi Ssebuggwaawo.
Kamalabyonna wa Buganda Oweekitiibwa Charles Peter Mayiga asiimye nnyo abakungu bano olw’okukkiriza okukulembererako Beene Obuganda nga basinziira mu masaza gaabwe era n’asiima ne Ssemunywa olw’okwolesebwa kweyafuna n’agaba Obwami obwo.
lug_Latn lug_Latn lug_Latn